《张忠献》
宋代·岳珂

至诚动天，中贯三极。堂堂南阳，继以魏国。山岳鼎震，江河釜溢。

群生失宁，乃见人杰。大义既信，人纪复植。于晦冥中，揭以日月。

操固汉贼，敌祸宋祏。万段之磔，吾耻未涤。不共戴履，矧肯屈膝。

祁山屡却，淮陇迭出。非不拙沮，之死靡易。我观史册，二公与匹。

功虽不同，心则如一。隆兴至今，耳目尚及。遗墨之宝，已若尺璧。

造次皆忠，言犹未泐。天维可绝，地轴可折。公心之磨，此理则熄。

两朝开济，万古阖辟。系此诗之，以媲庙柏。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。